
ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΟ. 28 

Περί τροποποιήσεως καί συμπληρώσεως τοΰ άπδ 13.2. 

1940 Β. Δ/τος «περί κυρώσεως Κανονισμοί» τοΰ Προσω¬ 
πικού Εξωτερικών 'Τπηρεσιών της Α.Ε. ΕΛΛΗΝΙΚΟΙ 
ΗΛΕΚΤΡΙΚΟΙ ΣΙΔΗΡΟΔΡΟΜΟΙ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχόντες ύπ’ οψει : 

1. Τάς διατάξεις της παρ. 4 τοΰ άρθρου 28 τοΰ Ν. 4464/ 
1965 «περί τροποποιήσεως διατάξεων τίνων τοΰ 'Υπαλ- 
ληλικοΰ Κώδικος». 

2. Τάς διατάξεις τοΰ Ν. 3752/1929 «περί κυρώσεως 
διά διαταγμάτων Κανονισμών τοΰ προσωπικοΰ Νομικών 
Προσώπων Δημοσίου Δικαίου ή φυσικών προσώπων, συν¬ 
δεόμενων διά συμβάσεων μετά .τοΰ Κράτους, προς άσκησιν 
λειτουργίας κοινής χρήσεούς καί ώφελείας της άρμοδιότητος 
τοΰ Υπουργείου Συγκοινωνίας». 

3. Τάς διατάξεις τοΰ Β. Δ/τος 238/1971 «περί καθορι¬ 
σμού τών μεταφερομένων θέσεων καί της μετατάξεως 
υπαλλήλων έκ τοΰ Υπουργείου Συγκοινωνιών εις τδ 'Υ- 
πουργεΐον Εργασίας, έκδοθέντος κατ’ έφαρμογήν τοΰ Ν.Δ. 
1/1968 εν συνδυασμώ προς τδ άρθρον 9 τοΰ Β.Δ. 867/ 
1960 «περί Όργανισμοΰ τής Γενικής Διευθύνσεως Μετα¬ 
φορών τοΰ 'Τπουργείου Συγκοινωνιών». 

4. Την γνώμην τοΰ Άνωτάτου Συμβουλίου Εργασίας, 
διατυπωθεΐσαν κατά την συνεδρίασιν αύτοΰ τής 27.10.1975 
καί 11.11.1975. 

5. Τήν γνώμην τών ενδιαφερομένων, διατυπωθεΐσαν εις 
τά άπδ 27.10.75 καί 11.11.75' Πρακτικά τοΰ Άνωτάτου 
Συμβουλίου Εργασίας. 

6. Τήν ύπ’ άριθ. 948/1975 γνωμοδότησιν τοΰ Συμβου¬ 
λίου Επικράτειας, προτάσει τοΰ 'Ημετέρου έπί τής Άπα- 
σχολήσεως 'Υπουργοΰ, άπεφασίσαμεν : 

Άρθρον Πρώτον. 

Άπδ τής ισχύος τοΰ παρόντος καταργεΐται ό διά τοΰ 
ύπ’ άριθ. 620/1965 Β. Δ/τος (ΦΕΚ 141) κυρωθείς Κανο- 
νισμδς Προσωπικοΰ Υπηρεσίας Λεωφορείων τής Εται¬ 
ρείας .ΕΛΛΗΝΙΚΟΙ ΗΛΕΚΤΡΙΚΟΙ ΣΙΔΗΡΟΔΡΟΜΟΙ 
Α.Ε. (Ε.Η.Σ.) καί τδ άρθρον 3 τοΰ ύπ’ άριθ. 33/1967 
Β. Δ/τος. 

Άρθρον Δεύτερον. 

Λί διατάξεις τοΰ άπδ 13.2.1940 Β. Δ/τος «περί κυρώ¬ 
σεως Κανονισμού τοΰ Προσωπικοΰ Εξωτερικών Υπηρε¬ 
σιών τής Α.Ε. Ελληνικοί Ηλεκτρικοί Σιδηρόδρομοι», 
τροποποιοΰνται καί συμπ?σ)ροΰνται ώς άκολούθως : 


Άρθρον 1. 

Εις τδ τέλος τοΰ άρθρου 4 τοΰ άνωτέρω Κανονισμοΰ προσ¬ 
τίθεται ή φράσις «καί τήν Υπηρεσίαν Λεωφορείων ΕΗΣ». 

Άρθρον 2. 

Εις τδ άρθρον 6 τοΰ αύτοΰ Κανονισμοΰ προστίθεται παρά¬ 
γραφος ύπδ στοιχείου Δ', έχουσα οΰτω : 

«Δ' τής Υπηρεσίας Λεωφορείων ΕΗΣ, εις ήν' άνή- 
κουν : 

1. Σταθμάρχαι 

2. Έλεγκταί 

3. Όδηγοί 

4. Εΐσπράκτορες 

5. Τεχνΐται 

6. Βοηθοί Τεχνΐται 

7. Λιπανταί 

8. Καθαρισταί—Φύλακες Λεωφορείων». 

Άρθρον 3. 

Εις τδ άρθρον 8 προστίθεται παράγραφος ύπ’ άριθμ. 2, 
εχουσα οΰτω: 

«2. Τδ προσωπικόν τής Υπηρεσίας Λεωφορείων ΕΗΣ, 
άνεξαρτήτως εάν είναι έμμισθον, ήμερομίσθιον ή ωρομί¬ 
σθιον, διακρίνεται εις δόκιμον, έκτακτον καί μόνιμον. 

Τδ δόκιμον προσωπικόν προσλαμβάνεται διά δοκιμα¬ 
σίαν ένδς έτους μετά τήν πάροδον τοΰ οποίου, έφ’ όσον 
ή υπηρεσία του κριθή ευδόκιμος ύπδ τής Διευθύνσεως τής 
Εταιρείας διατηρείται ώς έκτακτον άλλως άπολύεται. 

Τδ διατηρούμενον ώς έκτακτον προσωπικόν μετά πάρο¬ 
δον πλήρους έτους άφ’ ής κατέστη έκτακτον, έφ’ δσον ή 
ύπηρεσία του κριθή ευδόκιμος καθίσταται μόνιμον, άλλως 
άπολύεται. 

'Η κρίσις περί τοΰ εύδοκίμου ή μή τής ύπηρεσίας τοΰ 
εκτάκτου προσωπικοΰ ένεργεΐται παρά τοΰ Πειθαρχικοΰ 
Συμβουλίου, βάσει τών στοιχείων τοΰ φακέλλου τοΰ ύπαλ- 
λήλου καί τών υπηρεσιακών εκθέσεων τών Προϊσταμένων 
του. Ή διεύθυνσις τής Εταιρείας έχει τδ δικαίωμα είς πά¬ 
σαν περίπτωσιν καί προ τής συμπληρώσεως ετήσιας ύπη¬ 
ρεσίας έκτάκτου προσωπικοΰ νά ζητήση όπως κριθή παρά 
τοΰ Πειθαρχικοΰ Συμβουλίου τδ εύδόκιμον ή μή τής ύπη¬ 
ρεσίας τούτου. Αί περί τήν κρίσιν τοΰ εύδοκίμου ή μή άπο- 
φάσεις τοΰ Πειθαρχικοΰ Συμβουλίου είναι άνέκλητοι. 

Αί διατάξεις τών άρθρων 13 καί 14 τοΰ Κανονισμοΰ δέν 
εφαρμόζονται έπί τοΰ προσωπικοΰ τής Υπηρεσίας Λεω¬ 
φορείων». 

Άρθρον 4. 

Εις τό άρθρον 9 τοϋ Κανονισμού προστίθεται παράγραφος 
ύπ’ άριθμ. 2 έχουσα ουτω : 

«2. Τό προσωπικόν της Υπηρεσίας ΕΗΣ διακρίνεται 
εις υπαλλήλους, τεχνίτας, έργάτας καί ύπηρέτας. Υπάλ¬ 
ληλοι είναι οί Σταθμάρχαι, Έλεγκταί, "Οδηγοί Λεωφο¬ 
ρείων καί Είσπράκτορες. Τεχνϊται είναι οί τεχνϊται καί βοη¬ 
θοί τεχνϊται. Έργάται είναι οί λιπανταί καί καθαρισταί. 
"Υπηρέται είναι οί φύλακες». 

"Άρθρον 5. 

Εις φό τέλος τοϋ άρθρου 10 τοϋ Κανονισμοϋ προστίθεται 
παράγραφος λαμβάνουσα τόν αριθμόν 2, έχουσα ώς άκο- 
λούθως : 

«2. Αί διατάξεις τοϋ παρόντος άρθρου δέν εφαρμόζον¬ 
ται έπί τοϋ προσωπικού τής Υπηρεσίας Λεωφορείων ΕΗΣ, 
δι’ δ ισχύουν αί υπό τοϋ άρθρου 12 πρσβλεπόμεναι είδικαί 
διατάξεις προαγωγής». 

Άρθρον 6. 

Εις τό άρθρον 11 τοϋ κανονισμού προστίθεται παράγραφος 
ύπ’ άριθ. 2, εχουσα ουτω : 

«2. Διά τό προσωπικόν της Υπηρεσίας Λεωφορείων ό αρι¬ 
θμός των θέσεων ορίζεται εντός τοϋ μηνός Δεκεμβρίου 
έκάστου έτους ύπό τής Διευθύνσεως τής Εταιρείας, άναλό- 
γως πρός τάς άνάγκας τής Εταιρείας καί γνωστοποιείται 
διά τοιχοκολλήσεως εις εμφανείς καί προσιτάς - εις τούς 
έργαζομένους θέσεις των χώρων εργασίας». 

"Άρθρον 7. 

Εις τό άρθρον 15 τοϋ Κανονισμού ή ύφισταμένη παράγρα¬ 
φος άριθμεΐται διά τοϋ στοιχείου α) καί προστίθεται παρά¬ 
γραφος ύπό στοιχεΐον β) έχουσα ώς άκολούθως : 

«β) Διά την πρόσληψιν τοϋ προσωπικού τής "Υπηρεσίας 
Λεωφορείων εις οίανδήποτε θέσιν απαιτούνται κατ’ αρχήν : 

1. Νά κέκτηται την Ελληνικήν ύποκοότητα. 

2. Νά μη έχη καταδικασθή δι’ άπάτην ή κλοπήν ή ύπε- 
ξαίρεσιν ή πλαστογραφίαν ή καθ’ ύποτροπήν δι’ άδικον 
έπίθεσιν. 

3. Νά πληροί δλας έν γένει τάς προϋποθέσεις τάς άπαι- 
τουμένας βάσει των έκάστοτε ΐσχυουσών νομίμων διατάξεων. 

4. Νά είναι ύγιής, παρέχων παν έχέγγυον διά τήν άσφά- 
λειαν τής έκτελέσεως τής υπηρεσίας, δ’ ήν προορίζεται. 

Τά τρία πρώτα προσόντα δέον νά πιστοποιώνται ύπό των 
αρμοδίων Αρχών τού Κράτους, τό δέ τέταρτον ύπό τής 
"Υγειονομικής "Υπηρεσίας τής "Εταιρείας». 

Άρθρον 8. 

Εϊςτό άρθρον 16 τού Κανονισμού ή ύφισταμένη παράγραφος 
άριθμεΐται διά τού στοιχείου α) καί προστίθεται έτέρα ύπό 
στοιχεΐον β) έχουσα ώς άκολούθως : 

«β) Διά τό προσωπικόν "Υπηρεσίας Λεωφορείων ΕΗΣ 
πλήν τών έν τώ προηγουμένω άρθρω μνηνονευομένων γενι¬ 
κών προσόντων άπαιτούνται καί τά κατωτέρω ειδικά τοιαϋτα 
κατά τάς προσλήψεις : 

1. Διά τήν θέσιν τού Σταθμάρχου καί τοϋ Έλεγκτοΰ : 

α) Ενδεικτικόν δευτέρας τάξεως έξαταξίου Γυμνασίου 

ή άντιστοίχου τάξεως Εμπορικής Σχολής ή Πρακτικού 
Λυκείου άνεγνωρισμένου ύπό τού Κράτους. 

β) "Ηλικία άνω τών 25 ετών καί μέχρι 35 ετών. 

γ) Νά έχη εκπληρώσει τάς στρατιωτικάς του ύποχρεώ- 
σεις ή νά έχη νομίμως απαλλαγή τούτων. 

2. Διά τήν θέσιν τού "Οδηγού : 

α) "Η ύπό τών κειμένων διατάξεων προβλεπομένη άδεια 
τού όδηγεΐν λεωφορεΐον τού ύπό τής "Εταιρείας χρησιμο- 
ποιουμένου τύπου. 

β) Νά έχη εκπληρώσει τάς στρατιωτικάς του ύποχρεώ- 
σεις ή νά έχη νομίμως άπαλλαγή τούτων. 


γ) Βεβαίωσις τής οικείας Αστυνομικής Αρχής, ότι 
ό αϊτών τήν πρόσληψιν του δέν ποιείται χρήσιν ναρκωτικών, 
δέν ρέπει πρός τήν μέθην καί δέν έχει καταδικασθή περισ- 
σοτέρας άπό τρεις φοράς διά τραυματισμόν προσώπων δι’ 
αυτοκινήτου ύπ’ αυτού δδηγουμένου. 

3. Διά τήν θέσιν τού Είσπράκτορος : 

α) Απολυτήριον τουλάχιστον εξαταξίου Δημοτικού Σχο- 
• λείου. ι 

β) Άδεια τών "Αρμοδίων Αρχών, έφ’ 6σον έκ τών κει¬ 
μένων διατάξεων άπαιτεΐται τοιαύτη». 

Άρθρον 9. 

’Εν τέλει τής διατάξεως τού άρθρου 18 προστίθεται 
παράγρ. ύπό στοιχ. β) έχουσα ουτω : 

\ «β) Διά τό προσωπικόν τής "Υπηρεσίας τών Λεωφο¬ 

ρείων καταρτίζονται ιδιαίτεροι πίνακες άπεικονίζοντες τήν 
σειράν άρχαιότητος βάσει τής χρονολογίας προσλήψεως 
έκάστου παρά τη "Υπηρεσίοι. 

"Η μισθοδοσία τού προσωπικού τών Λεωφορείων καθορί¬ 
ζεται διά συλλογικών συμβάσεων έργάσίας ή άποφάσεων 
διαιτησίας». 

> Άρθρον 10. 

Είς τό άρθρον 20 τού Κανονισμού προστίθεται παράγραφος 
έχουσα ουτω : 

«'Η πρόσληψις τού προσωπικού Λεωφορείων ΕΗΣ γνω¬ 
στοποιείται ύπό τής Διευθύνσεως έγγράφως εις τούς ένδια- 
φερομένους, 

Είς τήν έγγραφον ταύτην γνωστοποίησιν άναγράφεται 
καί ή χρονολογία προσλήψεως». 

Άρθρον 11. 

Αί διατάξεις τών άρθρων 21, 22, 23, 24, 25, 26, 27, 
28, 29, 30, 31, 32, 33, 34, 35, 36, 37, 38, 39, 40, 41, 42, 
43, 44, 45, 46 τού Κανονισμού Εξωτερικών "Υπηρεσιών 
τών ΕΗΣ, δέν έχουν εφαρμογήν έπί τού προσωπικού τών 
Λεωφορείων ΕΗΣ, τού οποίου αί προαγωγαί διενεργοΰνται 
ώς άκολούθως : 

1. Είς Ελεγκτήν 1 Λεωφορείων δύναται να προαχϋή ό ύπη- 

ρετών έπί τριετίαν παρά τη "Εταιρεία ώς εϊσπράκτωρ ή 
οδηγός Λεωφορείων, έφ’ όσον κέκτηται ένδεικτικόν δευτέρας 
τάξεως '/ έξαφαξίου Γυμνασίου ή αντιστοίχου Εμπορικής 
Σχολής ή Πρακτικού Λυκείου άνεγνωρισμένου ύπό τοϋ Κρά¬ 
τους. 1 - ' 

2. Είς Σταθμάρχην λεωφορείων' δύναται νά προαχθή 
ό ύπηρετών παρά τη "Εταιρεία ώς Ελεγκτής, έφ’ όσον 
έχει τριετή τουλάχιστον συνολικήν ύπηρεσίαν. 

3. Αί ώς άνω προαγωγαί πραγματοποιούνται ύπό τής 
Δ/νσεως τής "Εταιρείας άφοϋ καταρτισθή ,πίναξ έπιτυχόν- 
των είς έξετάσεις, αίτινες διενεργοΰνται ύπό Έπιτρόπής 
άποτελουμένης έκ τού Προϊσταμένου μηχανικού τής "Υπη¬ 
ρεσίας λεωφορείων, ενός άνωτέρου ύπαλλήλου τής "Εται¬ 
ρείας όριζομένου δι’ άποφάσεως τής Δ/νσεως καί ένός άνω¬ 
τέρου ύπαλλήλου τής Γενικής, Δ/νσεως Μεταφορών τοϋ 
"Υπουργείου Μεταφορών καί Επικοινωνιών, όριζομένου 
δι’ άποφάσεως τού "Υπουργού Μεταφορών καί Επικοι¬ 
νωνιών. 

4. Δι’ άποφάσεως τής Διευθύνσεως τής "Εταιρείας ορί¬ 
ζεται δ χρόνος καί αί λεπτομέρειαι τής διενεργείας τών έν 
τη προηγουμένη παραγράφω έξετάσεων. 

5. Είς τάς έξετάσεις καλούνται μετ’ είσήγησιν τού Προ¬ 
ϊσταμένου τής "Υπηρεσίας Λεωφορείων, οί, δι’ ήτιολογη- 
μένης άποφάσεως βάσει τών στοιχείων τού άτομικοΰ των 
φακέλλου, προκρινόμενοι ύπό τής Δ/νσεως τής Εταιρείας. 

6. Αί προαγωγαί τού Προσωπικού κινήσεως τών λεωφο¬ 
ρείων γνωστοποιούνται ύπό τής Δ/νσεως έγγράφως είς τούς 
ένδ ιαφερομένους. Είς τήν έγγραφον ταύτην γνωστοποίησιν 
άναγράφεται ή χρονολογία προαγωγής. 

7. Κενουμενης οργανικής θέσεως έν τώ τροχιοδρόμω 
τής ειδικότητας είσπράκτορος ή ήλεκτροδηγοϋ, αυτή, κατά 
προτίμησιν, καλύπτεται έκ του προσωπικού των Λεωφο¬ 
ρείων επί τή βάσει τής σέιράς' άρχαιότητος των ένδιαφερο- 
μένων καί ύπό την προϋπόθεσιν 6τι 6 έπιθυμών την μετά- 
ταξίν του κέκτηται τά άπαιτούμενα διά την κατάληψιν τής 
θέσεως αντίστοιχα προσόντα. 

'Ο διανυθείς ύπό τήν προγενεστέραν ειδικότητα έν τή 
Υπηρεσία των λεωφορείων, χρόνος συνυπολογίζεται διά 
τήν προσμέτρησιν του συνολικού χρόνου υπηρεσίας παρά τή 
"Εταιρεία προκειμένου τού καθορισμού των αποδοχών τού 
μισθωτού, τής σειράς άρχαιότητος, τού χρόνου συνταξιοδο- 
τήσεως, άποζημιώσεως, άδειας διά πάσαν άλλην συνέπειαν. 
Οί ούτω μετατασσόμενοι υπάλληλοι τίθενται εις τό άριστε- 
ρόν των ήδη ύπηρετούντων όμ,οιοβάθμων των. 

’Άρθρον 12. 

Εις τό άρθρον 52 τού Κανονισμού προστίθεται παράγρα¬ 
φος, έχουσα ούτω : 

«Εις τό προσωπικόν Κινήσεως Λεωφορείων χορηγούν¬ 
ται κανονικαί μετ’ άποδοχών άδειαι, συμφώνως προς τάς 
ίσχυούσας διατάξεις τής Εργατικής Νομοθεσίας. 

'Ο χρόνος καί ή σειρά χορηγήσεως τούτων καθορίζεται 
ύπό τής Δ/νσεως τής Εταιρείας. 

'Ο λαβών άδειαν οφείλει νά κάμη έναρξιν αυτής κατά την 
όρισθεΐσαν ύπό τής Δ/νσεώς ημέραν δηλών προ τής άναχω- 
ρήσεώς του τήν ακριβή διεύθυνσιν τής διαμονής του». 

’Άρθρον 13. 

Εις τό άρθρον 60 τού Κανονισμού προστίθεται παράγραφος 
έχουσα ούτω : 

«Είς τό προσωπικόν Κινήσεως Λεωφορείων, άπονέμονται 
ύπό τής Δ/νσεως τής Εταιρείας αί εξής άμοιβαί : 

α) Εύαρέσκεια. 

β) Ευαρέσκεια με χρηματικήν άμοιβήν μέχρι τού ήμίσεος 
τού μηνιαίου μισθού. 

Αί ανωτέρω άμοιβαί άπονέμονται ύπό τής Διευθύνσεως 
έγγράφως κατά τήν κρίσιν της καί κοινοποιούνται διά σχε¬ 
τικής έγκυκλίου». 

Άρθρον 14. 

Είς τό άρθρον 94 τού Κανονισμού ώς τούτο άντικατε- 
στάθη διά τού Β. Δ/τος 617/1965 προστίθεται παράγραφος 
έχουσα ουτω : 

, «Τό όριον ήλικίας δι’ άπαν τό μόνιμον προσωπικόν τής 
Υπηρεσίας Λεωφορείων τής Εταιρείας «Ελληνικοί Ηλε¬ 
κτρικοί Σιδηρόδρομοι» Α.Ε. (Ε.Η.Σ.), καθορίζεται είς τό 
εξηκοστόν (60όν) έτος. Άμα τή συμπληρώσει τού ορίου 
τούτου, ή άποχώρησις τού προσωπικού έκ τής Υπηρεσίας 
είναι ύποχρεωτική τόσον δι’ αύτό όσον καί διά τήν Εται¬ 
ρείαν. ’Εκ των ούτως ύποχρεωτικώς άποχωρούντων τής 
ύπηρεσίας λόγω συμπληρώσεως τού ώς άνω ορίου ήλικίας : 

α) Οί ύπάλληλοι λαμβάνουν άποζημίωσιν ίσην προς τό¬ 
σους μηνιαίους μισθούς μεθ’ όλων των δευτερευουσών άπο-- 
λαβών, όσα τά συμπεπληρωμένα έκ τής ύπηρεσίας των έτη 
παρά τή Εταιρεία, μή δυναμένην όμως νά ύπερβή κατ’ 
άνώτατον όριον τό συνολικόν ποσόν των τριάκοντα πέντε 
(35) μηνιαίων μισθών μεθ’ όλων τών δευτερευουσών απο¬ 
λαβών καί 

β) Οί μόνιμοι τεχνΐται καί έργάται λαμβάνουν άποζη- 
μίωσιν ΐσην πρός ένα μηνιαΐον μισθόν μεθ’ όλων τών δευ¬ 
τερευουσών απολαβών δι’ έκαστον συμπεπληρωμένον έτος 
.ύπηρεσίας παρά τή Εταιρεία καί μή δυναμένην κατ’ άνώ¬ 
τατον όριον νά ύπερβή συνολικώς τό ποσόν τών είκοσι τεσ¬ 
σάρων (24) μηνιαίων μισθών μεθ’ όλων τών δευτερευουσών 
απολαβών. 

Κατ’ έξαίρεσιν τό όριον ήλικίας τών οδηγών λεωφορείων 
καθορίζεται είς τό πεντηκοστόν έκτον (56ον) έτος. Άμα τή 
συμπληρώσει τού ορίου τούτου οί οδηγοί άποχωρούν τής 
ύπηρεσίας αυτοδικαίως λαμβάνουν δε άποζημίωσιν ίσην 


πρός τόσους μηνιαίους μισθούς μεθ’ όλων τών δευτερευουσών 
άπολαβών, όσα τά συμπεπληρωμένα έτη τής ύπηρεσίας 
των παρά τή Εταιρεία μή δυναμένην όμως, νά ύπερβή κατ’ 
ανωτατον όριον τό συνολικόν ποσόν τών τριάκοντα καί ενός 
μηνιαίων μισθών μεθ’ όλων τών δευτερευουσών άπολαβών. 

Εκτός τής άποζημιώσεως τής προβλεπομένης ύπό τών 
προηγουμένιυν παραγράφων τού παρόντος άρθρου, 1 οί άπο- 
χωροΰντες λόγω ορίου ήλικίας δεν θά λαμβάνουν οίανδή- 
ποτε άλλην άποζημίωσιν ή βοήθημα έξ οίασδήποτε άλλης 
αιτίας. 

Έν περιπτώσει θανάτου μισθωτού έκ τού μονίμου προ¬ 
σωπικού ή Εταιρεία ύποχρεοΰται νά καταβάλη είς τούς 
κατωτέρω άναφερομένους συγγενείς τού άποβιώσαντος 
καί κατά τήν ώς κάτωθι όριζομένην αναλογίαν χρηματικήν 
ένίσχυσιν ίσην πρός ολόκληρον τήν ύπό τούς όρους τού παρόν¬ 
τος άρθρου καθοριζομένην άποζημίωσιν, ήν έλάμβανεν 
ο άποθανών έάν άπελύετο λόγω συμπληρώσεως τού ορίου 
ηλικίας του κατά τον χρόνον τού θανάτου του. 

Α. Είς τήν χήραν καί τά έκ νομίμου γάμου τέκνα : 

α) Χήρα άνευ τέκνου ή τέκνου άνευ μητρός λαμβάνει 
ολόκληρον τήν ώς άνω χρηματικήν ένίσχυσιν. 

β) Χήρα μεθ’ ένός ή πλειόνων τέκνων λαμβάνει αότη 
μέν τό ήμισυ τής έν λόγω χρηματικής ένισχύσεως τό δέ 
έτερον ήμισυ τό τέκνον ή τά τέκνα. 

γ) Δύο ή πλείονα τέκνα άνευ μητρός λαμβάνουν ολόκλη¬ 
ρον τήν ρηθεϊσαν χρηματικήν ένίσχυσιν κατανεμομένην είς 
ίσα μερίδια μεταξύ αύτών. 

Β. Είς τούς γονείς τού άποβιώσαντος, έάν δέν ύπάρχουν 
εν ζωή χήρα σύζυγος καί τέκνα έφ’ όσον ούτοι είναι άποροι 
συνετηροΰντο δέ άποδεδειγμένως έξ ολοκλήρου ύπ’ αύτοΰ. 
Ζώντων άμφοτέρων τών γονέων τού άποβιώσαντος ή χρημα¬ 
τική ένίσχυσις κατανέμεται μεταξύ αύτών είς ίσα μερίδια, 
έάν δέ μόνον ό είς έξ αύτών ζή τότε καταβάλλεται είς αύτόν 
ολόκληρος ή προαναφερομένη χρηματική ένίσχυσις. Μήτηρ 
έλθούσα εις δεύτερον γάαον, · ζώντος τού άποβιώσαντος 
υπαλλήλου τής Εταιρείας στερείται τής διά τού παρόντος 
άρθρου παρεχομένης χρηματικής ένισχύσεως. 

Γ. Είς τούς άγάμους καί σωματικώς ή πνευματικώς άνα- 
πήρους άδελφούς καί τάς άγάμους άδελφάς τού άποβιώ¬ 
σαντος έάν δέ ύπάρχουν έν ζωή χήρα σύζυγος τέκνα καί 
γονείς τούτου, έφ’ όσον είναι άποροι συνετηροΰντο δέ απο¬ 
δεδειγμένους έξ ολοκλήρου ύπ’ αύτοΰ. 

Ζώντων πλειόνων τών κατά τά άνωτέρω δικαιούχων τού 
ένός άδελφών, ή χρηματική ένίσχυσις κατανέμεται είς ίσα 
μερίδια μεταξύ αύτών, ,άλλως καταβάλλεται ολόκληρος είς 
είς τον μοναδικόν έπιζώντα. 

’Εκ τής χορηγουμένης κατά τ’ άνωτέρω χρηματικής ένι¬ 
σχύσεως είς τούς οικείους τού άποβιώσαντος ούδεμία άλλη 
οικονομική ένίχυσις ή βοήθημα έξ οίασδήποτε άλλης αι¬ 
τίας καταβάλλεται ύπό τής Εταιρείας». 

Άρθρον 15. 

Μετά τό άρθρον 144 τού άπό 13.2.1940 Β. Δ/τος «περί 
κυρώσεως κανονισμού τού προσωπικού Εξωτερικών Υπη¬ 
ρεσιών τής Α.Ε. ΕΛΛΗΝΙΚΟΙ ΗΛΕΚΤΡΙΚΟΙ ΣΙΔΗ¬ 
ΡΟΔΡΟΜΟΙ», προστίθεται άρθρον ύπ’ άριθμ. 144α, έχον 
ώς άκολούθους : 

«Άρθρον 144α. 

ΣΤΟΛΑΙ. 

Κατά τήν έκτέλεσιν τής ύπηρεσίας των,- οί ύπάλληλοι 
τού προσωπικού κινήσεως τών Λεωφορείων φέρουσιν ειδι¬ 
κήν στολήν, ής τόν τύπον,τον χρωματισμόν καί τήν ποιότητα 
καθορίζει δι’ άποφάσεως τό Διοικητικόν Συμβούλιον τής 
Εταιρείας. Τής ειδικής ταύτης στολής μόνον τήν χρήσιν 
έχουσιν οί έν λόγω ύπάλληλοι, ύποχρεούμενοι όπως μετά 
τήν καθ’ οίονδή’ποτε τρόπον άποχώρησίν των έκ τής ύπη¬ 
ρεσίας, έπιστρέψουν ταύτην είς τήν Εταιρείαν. 

Αί στολαί τοϋ προσωπικού 1 είναι : 
α) μία θερινή δι’ εκάστην θερινήν περίοδον, 
β) μία χειμερινή διά δύο χειμερινάς περιόδους, 
γ) μία χλαίνη διά τρεις'χειμερινάς περιόδους. 

Πάσα στολή συμπληροϋται διά πηληκίου». 

"Αρθρον 16. 

'Η ισχύς τοϋ παρόντος άρχεται τήν 15ην τοϋ έπομένου 
από της δημοσιεύσεώς του διά της Έφημερίδος της Κυβερ- 
νήσεως, μηνός. 


Είς τδν 'Ημέτερον έπί της Άπασχολήσεως Υπουργόν, 
άνατίθεμεν τήν δημοσίευσιν καί έκτέλεσιν τοϋ παρόντος 
Προεδρικού Διατάγματος.· > 

Έν Άθήναις τη 15 Ίανουαρίου 1976. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΑΠΑΣΧΟΛΗΣΕΩΣ 

ΚΩΝΣΤΑΝΤΙΝΟΙ ΑΑΙΚΛΡΗΙ 



